Denne film er inspireret af virkelige hændelser, men personerne er fiktive.
1947. Kort efter 2. Verdenskrig -
- underskrev 23 nationer en handelsaftale kaldet GATT.
Formålet var at liberalisere og fremme international samhandel.
Der skulle skabes stabilitet og en global fællesskabsfølelse.
Siden blev GATT udvidet med flere medlemslande -
- og omdøbt til World Trade Organization.
Vi vil skabe en global fællesøkonomi.
Med flere end 150 medlemslande går 90% af verdenshandelen gennem WTO.
I modsætning til GATT kan WTO uddele bøder til de medlemslande, -
- der ikke makker ret.
Ud over at fremme frihandel skal WTO se til, -
- at udviklingslande også får glæde af verdenshandelsystemet.
Handelen er på ingen måde fri.
Det er global topstyring, som ingen af os har bedt om.
De nedbryder handelsgrænser, så store virksomheder frit kan handle -
- uden at tage hensyn til landenes myndigheder eller befolkning.
De mener, at finansielle værdier skal prioriteres højere end livsværdier.
Menneskerettigheder og miljø skal underlægges erhvervslivets behov.
WTO UNDERKENDER REGERINGER
Luftforureningsloven blev slagtet.
Europa påtvinges genmodificerede fødevarer.
Små banandyrkere udkonkurreres.
Trods problemer og kritik vokser WTO sig fortsat mere magtfuld.
På det kommende topmøde i Seattle vil WTO vedtage endnu flere regler.
Det vil give erhvervslivet magt over flere aspekter af vores liv.
For mange bliver dette topmøde et slag. Slaget om fremtiden.
Pis også.
Tag den her.
Jay, hun er havnet med ryggen nedad.
Pis. Hold ud.
Kast rebet ned.
Jeg kommer ned til dig.
Jeg har dig.
- Jeg er ikke en særlig god afløser. - Nej, men du er kønnere end ham.
Få nu ikke nogen gode ideer.
Jeg gennemtjekkede ellers grejet. Det her er aldrig sket før.
Man skal også være lidt gak for at tage den her tjans.
Jeg giver tegn, når vi skal fire os ned.
- Jeg hedder i øvrigt Lou. - Jay.
- Kom, vi skulle nødigt i spjældet. - Jeg skal først arresteres i morgen.
Fandens!
- Det var tæt på. - Ja, det var flot.
Sådan! Så gør vi det.
DEMOKRATI WTO
I morgen samles WTO i Seattle til deres største topmøde nogensinde.
Fagbevægelsen, miljøgrupper og menneskerettighedsforeninger -
- organiserede en demonstration, der trak op mod 40.000 mennesker.
Flere end 50.000 forventes at ville demonstrere mod WTO.
Ved Demokraternes konvent i 1968 kom politi og demonstranter i kamp.
Det frygtes, at historien vil gentage sig her i Seattle, -
- hvor WTO skal holde sit første ministermøde på amerikansk jord.
Vi har identificeret personerne på overvågningsbillederne, -
- og de er ikke anarkister.
Vi har et stærkt team af advokater, der vil hjælpe os med det her.
Sådan, Jay!
Den første er Django Mells. Arresteret i fire forskellige lande -
- for hærværk mod hvalfangerskibe og trawlere.
Louise Philipps. Satte ild til sin fars dyreforsøgslaboratorium.
Har deltaget i demonstrationer, der er endt i optøjer.
Samantha Clayton. Ikke tidligere straffet. Har læst jura -
- og var som advokat indblandet i Sequoia-sagen.
Og så er der Jay Elgin.
Vi har udpeget 13 vejkryds i midtbyen, -
- som vi skal blokere. Og hvordan gør vi det?
- Uden vold. - Netop. Og gennem sammenhold.
Jays bror omkom under Sequoia-demonstrationen.
Min bror er blevet ramt! Tilkald en ambulance!
Siden da har han deltaget i alle større demonstrationer landet over.
Hvor mange er parat til at blive sat i fængsel, om nødvendigt?
Det er ingen skam at melde pas. Vi har hårdt brug for folk på fri fod.
Åbningsceremonien begynder om 24 timer, -
- og så skal vi lukke kæften på de røvhuller!
Vi barrikaderer Paramount Theater, hvor demonstranterne vil samles.
De vil skulle forcere både hegn og busser, og så arresterer vi dem.
De må kun arresteres dér. Byens image skal bevares.
- Hvor mange forventer vi? - Op mod 10.000.
- Kan vi håndtere det her? - Helt bestemt.
Åbningsceremonien finder sted i Paramount Theater i midtbyen.
Menneskerettigheder, arbejdsforhold og miljø står ikke på dagsordenen.
Men flere end 20.000 ventes at demonstrere...
Interesserer det dig ikke?
Jeg leder bare efter en god historie.
Ikke noget unormalt. Alt er i skønneste orden.
I skal nok få en sund og rask baby om fire måneder.
- Har I fundet på nogen navne? - Nej, ikke rigtigt.
- Vi har da et par på tapetet. - Hun har et par på tapetet.
Jeg bliver nødt til at gå, skat. Jeg er allerede sent på den.
Farvel, baby. Den demonstration driver mig allerede til vanvid.
- Kom nu... - Jeg ringer.
Doktor, pas godt på hende, for hun har gjort mig meget lykkelig.
Vi ses.
Det har taget to år at få WTO til Seattle, og vi gjorde det.
Nathan, så nåede du frem.
Nathan Abasi er en af de dygtigste forhandlere på den sydlige halvkugle.
Hr. Durell fortalte sikkert, at jeg vil skære i landbrugsstøtten.
Vi slog byer som Detroit, Denver, Dallas, San Diego og Honolulu.
Dr. Alex Maric arbejder i Afrika for Læger uden Grænser.
Goddag.
Han er her for at skabe opmærksomhed om priserne på aids-medicin.
Jeg håber, du får mere succes, end jeg normalt gør ved disse møder.
Velkommen til en produktiv og fremgangsrig uge.
- Skål for fremgang. - Tak skal I have.
Jeg har lige været til reception hos WTO. Maden var meget bedre, -
- men musikken var ikke ret god.
Jeg har faktisk selv demonstreret engang.
Mod Vietnamkrigen. Derfor glæder det mig, at demonstranterne bliver hørt.
Til gengæld har man lovet mig, at der ikke bliver nogen vold.
Hvis vi holder os til den plan, kan vi opnå alt det, vi ønsker.
I må gerne være skrappe i jeres holdninger, -
- men vær nu nænsomme mod min by. På forhånd tak.
Et halvt års planlægning. Så er det nu.
TIRSDAG DEN 30. NOVEMBER
Hvad er klokken?
Aner det ikke.
Det var dejligt i går aftes.
Vi må se at komme af sted.
- Hvad er der? - Du er ikke ligefrem morgenmenneske.
Grib. Chefen siger, vi kan vente kemiske eller biologiske våben.
Jeg skal kraftedeme give dem kemi.
Hvis de ventede kemiske våben, ville vi være flere end nogle hundrede.
- Hvordan har Ella og babyen det? - Superfint. Vi blev skannet i går.
Men kan se hele kroppen. Selv de bittesmå fingre.
Og så hører man hjerteslaget, der galoperer af sted.
Det var, som om den lille sagde: "Hej, far! Hej, far! Hej, far!"
- Hvordan kom du i gang med det her? - Er du da panser?
Svar, eller kom i håndjern.
Som dyreaktivist troede jeg, de stærke udnyttede de svage.
Som anarkist troede jeg, at alle kunne blive lige.
Nu ser jeg bare fjenden godt an. Hvad er det, der pisser dig af?
Jeg vil bare sikre mig, at alt går glat, og ingen kommer til skade.
- Selvfølgelig kommer vi til skade. - Du er en hård banan, hvad?
At demonstrere er både spændende og deprimerende på én gang.
Der er afgang om et kvarter, Dale. Nu skal du ikke få stress, vel?
Held og lykke.
Det er kun de skide aktivister, der får brug for held.
Ræk armen frem.
- Dit nummer? - Nummeret til en advokat.
Jeg troede, du ville komme mig til undsætning.
Var det ikke nok, jeg reddede dig oppe i kranen?
Hej med jer.
Der er ikke tid til at sludre. Vi må se at komme af sted.
Kom så.
- Hvordan gik det i går? - Nu skal du bare se.
- Nu skal vi ud og shoppe babytøj. - Vi ved jo ikke, hvad det bliver.
- Du har jo slet ikke købt noget. - Jeg venter bare lidt.
- Bliver det en dreng eller en pige? - Jeg vil ikke vide det.
- Sig mig, er det et politiskilt? - Meget morsomt.
Jeg har brug for en til at passe den anden kasse toute suite.
- Hvorfor taler han altid udenlandsk? - Tillykke.
I er bare så smukke!
Det er jer, der er folket. Det er jer, der har magten.
Og det skal vi vise dem i dag, når vi går på gaden!
Kør vognen frem.
Kom så, hurtigt.
De er sluppet over barrikaden.
Så er det nu. Frem med dem.
De kommer nu.
- Jay, vi er på plads. - Pas godt på jer selv.
Ingen slipper ud! Ingen slipper ind!
Vi har belejret Paramount. Hvad med jer?
- Vi går i gang nu. - Vi ses.
Så lukker vi festen!
- Hvis gader er det? - Vores!
Krydset er lukket.
Jean!
- Hvad sker der? - De delegerede kan ikke komme frem.
Lad os komme af sted.
- Jeg skal ind. - Tag tilbage på hotellet.
Men WTO kan hjælpe os.
Beklager, vi lukker mødet i dag.
- Jeg har dårlige nyheder. - Hvad fanden er det, der foregår?
Ingen kan komme frem. Aktivisterne blokerer vejkrydsene.
- Stopper politiet dem ikke? - Nej.
De gav selv ordre til, at ingen måtte arresteres uden for barrikaden.
Politiet forsøger at bane vej, -
- men aktivisterne har cementeret deres arme sammen.
Man kan kun skille dem ad ved at brække armene på dem.
Politimesteren er i telefonen.
- Du lovede, barrikaden ville holde. - Vi har meget større problemer.
De har besat hele midtbyen. Vi kan umuligt arrestere dem alle sammen.
- De ville ellers ikke bruge vold. - Det gør de heller ikke.
- Hvad gør vi? - Jeg har ringet til alle.
Brandvæsenet nægter at bruge vand mod dem.
- Hvilke muligheder har vi så? - Kun én.
Jeg begynder ikke at gasse folk. Jeg gav aktivisterne mit ord.
Jim, jeg tror ikke, vi har noget valg længere.
Det Hvide Hus er på den anden linje.
Gør, hvad der er nødvendigt.
Og gør det i en fart.
- Er du nervøs, Johnson? - Nervøs? Tager du pis på mig?
Med det her grej på føler jeg mig fanden gale mig uovervindelig.
Vi har fået ordrer til at køre til Paramount Theater.
Vi skal sprede demonstranterne. Ingen må arresteres. Forstået?
Så hvis de overtræder loven, skal jeg bare lade dem gøre det?
Netop. Ordren kommer fra højeste sted. Vi er fremme om fem minutter.
Hvorfor er du her?
Naturbeskyttelsesloven kræver, at rejetrawlere benytter udstyr, -
- der beskytter havskildpadderne. Men det udstyr har WTO fået forbudt.
Er der ikke vigtigere problemer i denne verden end skildpadder?
Du synes måske ikke, at en truet dyreart er på linje med -
- tabet af millioner af arbejdspladser eller miljøet -
- eller forringelsen af vores mad, men så ser du ikke det store billede.
Skulle nogle få skilte og slagord stoppe den globale handel?
Vi har intet imod frihandel, så længe den ikke går ud over mennesker.
Tusind tak, det var perfekt. Michael, vi skal videre.
Held og lykke.
- Læg hovedet tilbage. - Det svider!
Luk øjnene op.
Kom så.
Der er demonstranter for enden af 6th Avenue, -
- så I bliver lukket ud midt i demonstrationen.
Nr. 207, tak.
Konferencen vil blive en succes. Den må og skal gennemføres.
Vi skal bestemme rammerne for næste århundredes verdenshandel.
Et glas vand og en whisky, tak.
Kæmp for skildpadderne, ikke for frihandel!
Vi har indgået en aftale med fagbevægelsen.
Hr. Guvernør? Det Hvide Hus inviterer fagbevægelsen til at forhandle.
- De vil ikke demonstrere i midtbyen. - Vi har andre problemer.
Secret Service kræver, at vi griber ind øjeblikkeligt.
Jeg må sætte hjemmeværnet ind.
Demonstranterne er jo ikke voldelige. Hjemmeværnet vil bringe gryden i kog.
Udenrigsministeren er fanget på sit hotel.
Det Hvide Hus vil have mig til at erklære undtagelsestilstand.
Det går ikke. Det vil også ramme fagbevægelsens demonstration.
Så får vi for alvor problemer. Vi kan ikke sætte hjemmeværnet ind.
Er du parat til at gribe ind? Det her er en potentiel katastrofe.
Hør nu her. Giv politiet lidt mere tid. Bare et par timer.
Du får to timer.
Hr. Borgmester. WTO har netop aflyst åbningsceremonien.
Det virkede! Det virkede!
Hvor kom alle de mennesker fra? Det var ligesom i "Thriller"-videoen.
Den første internet-arrangerede demo. Mon fagforeningerne vil være med?
- Ikke den vej! Vi har brug for jer! - Vi gør, som vi har fået besked på.
De, der fælder skovene, er de samme, der slagter jeres arbejdsvilkår.
Vi kæmper for samme sag!
Arbejdere og skildpadder må stå sammen!
Vi har brug for jer!
Gordon, går det fremad?
Midtbyen vrimler med arbejdere.
- Hvordan kan det gå til? - Vides ikke.
Fagbevægelsen havde lovet at marchere direkte tilbage til stadion.
Find ud af, hvad der foregår!
Fandens også!
Tv-holdet har trukket sig. De skulle dække demonstrationen.
Du skulle også tage at blive gravid.
- Så må jeg gå til en sædbank. - Og jeg har fem måneders forspring.
Jeg har noget andet i tankerne.
Hvad siger du til lambada? Den forbudte dans.
Dale og jeg skulle have været til Brasilien.
Tre dage efter hans far døde, kom han og sagde:
"Lad os sige vores job op og rejse verden rundt."
Så opdagede jeg, at jeg var gravid, og Dale blev forfremmet.
Vi har ikke rigtig talt om det siden.
- Timingen kunne have været bedre. - Den slags sker bare, når det sker.
Det er, som om mit liv bliver skubbet af sted. Jeg føler mig ikke parat.
Omslaget på et rejsekatalog skal ikke være det eneste eventyr, vi oplever.
Eventyr? Du står overfor det største af dem alle.
Det skal nok blive fedt.
- Måske jeg skulle besøge en sædbank. - Med lambada er det ikke nødvendigt.
- Kvinden her er gravid! - Skal du have et barn?
Skal dit barn pukle som børnearbejder med at lave babytøj?
Så lad være med at handle her!
Hvad sker der?
- Vi bad jer lade være med det der. - Jeg har ikke lovet jer en skid.
- I skal ikke gå i vejen for mig. - Læg den maske, og gå med os.
Du ødelægger alt, hvad vi har kæmpet for. Vi stoppede dem i dag.
Det vil jeg sgu da skide på.
Jeg går ikke rundt og præker fred og kærlighed og deler blomster ud.
Der er kaos i Seattle, hvor voldelige demonstranter smadrer butiksruder.
- Hvad venter vi på? - Vi står for ikke-vold!
Det der er heller ikke vold! Vi angriber de store virksomheder.
- Men medierne labber det jo i sig. - Netop. Vi gør den her dag berømt.
I giver dem jo præcis det, de gerne vil have. Er det anarki?
Du er bare misundelig, fordi du ikke får nok opmærksomhed.
- Ikke-vold, hvad? - Fuck dig!
Vågn dog op! Slip mig. Hvad fanden ved du?
Du vil bare bestemme og undgå at gøre det beskidte arbejde.
Jeg har kendt mænd som dig hele mit liv. Du er en kujon, Jay.
Lou! Lou!
Hvorfor vælger I at bruge vold til at udbrede jeres budskab?
Vil du høre mit budskab?
Så hold op med at sprede erhvervslivets løgne, -
- og undersøg, hvorfor kloden bliver voldtaget af mænd, -
- der tjener 500 millioner om året, mens resten af verden sulter.
Slut. Skal jeg gemme det?
Hvad tror du selv?
- Nu flygter vi fra civilister. - Vi skal have hentet mere tåregas.
Vi ser jo totalt nyttesløse ud.
Vil du gerne gøre nytte? Så kan du hente tåregassen.
Du skal ikke smile ad mig. Klæd om til dit civile tøj.
Vi må videre. Der er ballade lige rundt om hjørnet. Kom så!
GRÅDIGHED STINKER
KAPITALEN STÅR FOR FALD
Du fik dine to timer. Aktivisterne er ikke just lovlydige.
Havde vi sat hjemmeværnet ind, ville vi ikke være forsidestof verden over!
Vi blev overrumplet.
- Vi må have kontrol over det her. - Hjemmeværnet er her først i morgen.
Derfor er vores eneste mulighed at indføre undtagelsestilstand.
- Så gør du byen til en krigszone. - Den ligner jo allerede Beirut!
Om 12 timer ankommer præsidenten.
Han truer med at aflyse, og det må ikke ske.
Er det forstået?
At han kommer, vil signalere, at alt bliver normalt igen, ikke?
Er vi enige?
Og så blev ruden bag os knust. Jeg er stadig dybt rystet.
- Kan du lugte det? - Det er ikke noget naturligt.
- Kan du også smage det? - Ja.
Hvor er du? Se at komme hjem. Det hele er ved at eksplodere.
- Skynd dig at komme væk. - Det skal jeg nok.
Jeg ringer senere.
- Er du okay? - Ella... Carla...
Klarer du den?
Grundet urolighederne lukker vi nu. Alle kunder bedes forlade butikken.
Luk kassen.
Dit indlæg må udskydes. Der kommer ingen på grund af optøjerne.
Beklager.
I Sudan sulter flere end en million mennesker pga. borgerkrig og tørke.
Godeftermiddag.
Det er min tunge pligt at oplyse jer om, -
- at jeg giver hjemmeværnet tilladelse til at rykke ind.
Jeg erklærer også undtagelsestilstand i Seattle fra og med dette øjeblik.
Der vil være udgangsforbud fra kl. 19.00 -
- til kl. 07.30 i hele midtbyen.
Disse uundgåelige tiltag skyldes det omsiggribende hærværk.
Det her var forventet. Alligevel var De ikke ordentligt forberedt.
Vi kendte demonstranternes intentioner og besluttede, -
- at ytrings- og forsamlingsfriheden skulle holdes i hævd i dag.
- Hvorfor kom hjemmeværnet ikke til? - Det havde gjort situationen værre.
Vi ønskede ikke, at Seattle skulle fremstå som en befæstet lejr.
Hvad med politiets brutalitet?
Nogle demonstranter overtrådte loven. Politiet reagerede bare derefter.
Tak for i dag.
Krænker undtagelsestilstanden ikke folks grundlovssikrede rettigheder?
Holdt!
Vi beordrer jer til at hæve forsamlingen.
Ellers vil I blive tvunget hertil med tåregas og stave.
- Adlyd ordren øjeblikkeligt. - Vi er fredelige demonstranter.
Vi påberåber os vores ytringsfrihed.
Vi beder jer om ikke at fratage os vores grundlovssikrede rettigheder.
- Vi er fredelige demonstranter. - I har 10 sekunder til at adlyde.
Gider du lige holde det her skilt for mig?
- Hverken busser eller taxier kører. - Hvordan skal man så komme hjem?
Gabby, må jeg komme hen til dig?
GIV MIG ET KRAM
Gør gassen klar.
Dette er sidste advarsel.
Gør jer klar!
Klarer du den? Hold den her.
Tag det her på. Jeg klarer mig. Jeg har mit skjold.
Okay, så er det nu.
Fyr!
Sådan her ser demokrati ud! Sådan der ser en politistat ud!
Se at komme væk, dame!
Al magt til folket!
Fyr!
Jeg er en fredelig demonstrant!
Afgang, Michael. Kom så!
Er du klar?
Hele verden ser med! Hele verden ser med!
Jeg er vidne til et fuldstændig uprovokeret angreb fra politiet.
Hjælp!
Hold den her.
Hvad er der sket?
Min baby...
Michael! Michael!
Hjælp! Hjælp!
Hjælp!
Kan I klare det?
- Jeg er i tjeneste. - Luk ham bare igennem.
Hvor har du været i alle de timer?
- Hvad er der sket med dit ansigt? - Det er en lang historie.
- Hvad fanden? - Vi bruger vognen som latrin.
Du skal helst ikke vælte de flasker der.
Vi har hverken holdt pause eller fået noget at spise siden i morges.
Jeg er fandeme træt af det her.
Der har vi chefen. Han leder efter dig.
Dale, din kone er kommet på hospitalet.
Mængden begik hærværk, smadrede biler og skabte kaos.
Politiet var ikke til at få øje på. En time senere gentog det sig.
At vi må lukke vores butikker midt i den travle juletid, -
- er dybt uretfærdigt.
De smadrer bankens ruder.
Gruppen bestod af anarkister...
Slaget i Seattle har udviklet sig til en krig.
"Slaget i Seattle"? Det lyder som et monstertruck-show.
- De fremstiller os som voldsmænd. - Hvad havde du regnet med?
- Virksomhederne ejer jo medierne. - Hvorfor fanden gør vi så det her?
Beklager.
- Jay, helt ærligt... - Skrid du bare igen.
Nu er du unfair. Det her er virkelig svært for mig.
Se, hvad de gjorde mod os. Vi fejlede.
- Man fejler kun, når man giver op. - Fuck dig!
Jeg ville også hævne din bror, men vi ville aldrig have vundet en retssag.
- Vi havde ikke en chance. - Og det har vi heller ikke nu?
Måske kunne vi ikke vinde dengang, men vi har stadig en chance nu.
Det er fint nok, hvis du ikke vil demonstrere, -
- men måske kunne du hjælpe til med de sårede.
Jeg ved, du gerne vil gøre en forskel.
Ja, det vil jeg.
Men hvordan stopper man nogen, der ikke skyr nogen midler?
Man stopper ikke.
Hvem var det, der kom ind med min kone?
Var det dig, der kom ind med min kone? Hvad skete der?
Hun blev slået ned af politiet.
Tak.
Ella...
Hej.
Hvordan har du det?
Hvad skete der?
Det skal nok gå.
- Min baby... - Det skal nok gå.
Det skal nok gå.
- Lad mig være... - Det er jo bare mig, skat.
Lad mig være...
- Skat? - Lad være, Dale...
ONSDAG DEN 1. DECEMBER
I går skulle fokus have været på fagbevægelsens kritik af WTO.
Men da demonstrationen sluttede, var optøjerne i fuld gang, -
- og budskabet druknede totalt.
Mange aktivister var trænet i civil ulydighed-
- og forventede at blive arresteret.
Seattles politimester var stolt af sine betjentes indsats.
Vores betjente gjorde et fremragende stykke arbejde.
De er næppe lige så venlige i dag, som de var i går.
- Du ligner en, der skal i aktion. - Det gør du også.
Jay...
Med det her skal du nok slippe ind. Gå i flæsket på dem, mester.
- Hæsligt slips. - Du må få det bagefter.
Jeg skal bruge mere tåregas. I går løb vi tør efter fire timer.
Hr. Kommissær, har De tid?
Ja, selvfølgelig.
Jeg vil gerne have lov til at gå hjem. Jeg må være hos min kone.
Jeg hørte, hvad der skete med din kone, og det gør mig ondt.
Men jeg har brug for dig ude på gaderne.
- Jeg er ikke i stand til at arbejde. - Hver en betjent er vigtig for os.
Når det her er overstået, skal du nok få fri alt det, du vil.
Folk dør ikke, fordi de lider af en uhelbredelig sygdom, -
- men fordi de som forbrugere ikke udgør -
- et attraktivt marked for medicinalindustrien.
Jeg mener, at WTO må ændre deres toldvedtægter, -
- så folkesundheden kommer før kommercielle interesser.
Det er afgørende, hvis millioner af mennesker skal overleve.
Tak.
Læger uden Grænser har naturligvis udrettet store ting.
Men når vi taler patenter, er de galt afmarcheret.
- Hvem er han? - Lobbyist for medicinalindustrien.
Borgerkrigen raser i mange af disse lande, -
- og de mangler rent drikkevand og rensningsanlæg.
Det er heri, sundhedskrisen bunder, uanset hvor meget medicin de får.
Vi gør alle sammen vores yderste for at fremme og bevare folkesundheden.
Tak.
Undskyld.
Jeg vil gerne lykønske WTO og i særdeleshed mr. Lovitz.
Takket være deres afskaffelse af toldafgifterne på tømmer -
- bliver 800.000 hektar skov ødelagt og fældet.
Uerstattelige træer går tabt for profittens skyld.
Mr. Lovitz, De har min brors død på samvittigheden!
Dumme svin! Forpulede morder!
Hjælp! Min bror er kommet til skade!
De myrdede min bror!
Tilkald en ambulance!
Folkets magt er den største, for den kan ingen begrænse!
Hvordan mon hestene har det med tåregas? De får ikke maske på.
Hvorfor er du altid så glad?
Jeg arbejder med dyr i stedet for mennesker. Det er meget sundere.
- Tag med os ud at redde skildpadder. - Gerne. Men hvorfor skildpadder?
Min bedstefar fortalte mig engang en historie.
Dyrene gjorde nar ad en skildpadde, fordi han var anderledes.
Så de mobbede ham, men han var en kløgtig skildpadde.
Så han udviklede et hårdt skjold, men det gjorde de andre dyr vrede.
De tog ham og smed ham i floden, så hans skjold gik i små stykker.
- Stakkels skildpadde. - Ja, men han var sej.
Han satte stumperne sammen igen.
Og selvom skjoldet havde været knust, var det nu stærkere end nogensinde.
Det er derfor, skildpadder har sådan et flot mønster på skjoldet.
Hvad skete der så?
Så kom WTO -
- og lavede et askebæger af ham.
- Det er sgu sygt, Django. - Vi lever i en syg verden.
Altså, i går måtte vi ikke arrestere nogen.
Og i dag skal vi arrestere dem alle sammen?
Befal dem at hæve forsamlingen. Gør de ikke det, arresterer du dem.
Alle ind på række.
Dale...
Det er mig, skat.
Jeg ville bare sige...
Jeg ved ikke, hvad jeg skal sige.
Dale, læg den telefon.
Jeg er nødt til at smutte. Jeg prøver at ringe senere.
Jeg elsker dig.
Det her handler ikke kun om nogle sortklædte ballademagere.
Nyheden er lige for næsen af os. Hør nu efter, Eric...
Clinton holder pressekonference om en time. Den skal du dække.
Ellers falder der brænde ned. Er du med?
- Kraftidiot. - Hvad gør vi?
Vi bliver hængende her. Det dumme svin.
Fredelig protest! Fredelig protest!
Dette er første og eneste advarsel. Hæv forsamlingen, og forlad stedet.
Ellers fjerner vi jer med tvang. Jeg siger det ikke en gang til.
Gør klar!
Gå i gang!
Fjern dit knæ fra min hals! Jeg gør ikke modstand!
Hele verden ser med! Hele verden ser med!
VELKOMMEN WTO!
Hvorfor fanden bliver de ved?
Hvorfor bringer de sig selv i fare for en sag, de ikke kan vinde?
Fordi de tror på, at de kan vinde.
- Hold ind her. - Konferencen begynder nu.
- Michael, glem den konference. - Glemme, at vi skal sende live?
Nej. Vi skal stadig sende live.
Er du klar over, hvad det kommer til at betyde?
Præsident Clinton ankom midt om natten.
Secret Service var tæt på at aflyse af hensyn til hans sikkerhed.
Om lidt rapporterer Jean Asbury fra pressekonferencen.
Vi er klar til at sende.
- Er du nu sikker på det her? - De vil jo lægge låg på sandheden.
Vi stiller nu om til Jean i Seattle.
Hvad fanden har hun gang i?
- Stil om til studiet. Nu! - Jim, du er på.
Det var Jean Asbury, der gav os en smagsprøve på -
- de taktikker, som demonstranterne gør brug af. Vi er straks tilbage.
Jeg vil bare gerne sige...
...tak.
Hun ringer senere.
Vi afrikanske nationer må stå sammen, -
- hvis vi skal få industrilandene til at lytte til os.
Hvad foregår der? Hvor skal I hen?
Beklager. Tolkene skal bruges ved et uforudset møde med fagbevægelsen.
Er det vigtigere end os?
Som værtsnation bestemmer vi, hvordan ressourcerne anvendes.
Vi kan tilbyde tolkning ved en senere lejlighed.
Jeg lytter gerne til kritik af WTO og af vores arbejdsgange.
Men jeg godtager ikke påstande om, -
- at denne institution ikke skulle være demokratisk.
Her mødes ministre fra hele verden, som alle er demokratisk valgt.
90% af alle dødsfald forårsaget af smitsomme sygdomme -
- sker i den tredje verden.
14 millioner dør hvert år.
Mange kunne reddes, hvis medicinen var billigere, -
- men udviklingslandene har ikke råd til den -
- på grund af patentlovgivningen.
Stop! Har I da ikke børn?
Hvordan ville I have det, hvis jeres barn var sygt, -
- og den eneste kur var en, I ikke havde råd til?
Så kunne I bare se til, mens jeres barn døde.
I, der sidder her...
I har magt til at gøre en forskel.
Er det ikke på tide, at mennesker bliver vægtet højere end profit?
Here's a little song I wrote everybody sing it note for note
don't worry be happy
don't worry be happy now
Kom nu, folkens! Det er ikke verdens undergang. I hvert fald ikke endnu.
Du er alt for tavs.
Der er sket noget mellem dig og Jay, ikke?
Django ved den slags. Jeg ser alt.
- Jeg så det blik, han sendte dig. - Hvad for et blik?
- Det har jeg ikke set i lang tid. - Jeg så ikke noget blik.
Nej, måske var det bare tåregassen, der generede mine øjne.
Han var nær blevet arresteret for at redde dig, og det går ikke an.
Nej, gud forbyde det.
Han er for sjov at drille, til at vi skal miste ham.
Han har to betingede domme. En mere, så ender han bag tremmer.
På livstid.
- Har han ikke fortalt dig det? - Nej.
I 98 var det IMF, og i 97 var det balladen i skoven.
Manden har sgu store nødder.
Det kan godt være, de er økologiske, -
- men nødder, det har han.
Grin nu med!
Skrapt publikum.
Politiet lukker midtbyen af, -
- så vrede demonstranter og beboere samles på Broadway.
Til sidst mister politiet tålmodigheden.
Slaget om Capitol Hill begynder.
Politiet sejrer, men nogle mener, at de har mistet folkets tillid.
For mange er dette dråben, der får bægeret til at flyde over.
Du kan godt regne med at holde en lang ferie.
Den sidste gruppe blev tvunget op ad Pine Street til Capitol Hill.
Hvad fanden?
For satan!
De har fyldt dem med pis!
Dale, ryk frem! Du kan gå i bad senere.
Skrid med jer!
Hvor bliver de andre af?
Har I ikke fået nok? Det er jer, der er skyld i volden!
Det var en fredelig demonstration!
- Kom an! - Hold jer på afstand!
Kom an, I feje svin!
I er ikke så modige, når I kun er seks, hvad?
- Hvad er det, du gør? - Jeg passer mit arbejde.
Han er jo kun et barn! Ville du skyde dit eget barn?
Ville du tæve dit eget barn med din politistav?
Hold det her.
Dale, hvad fanden laver du?
Jeg kører ingen steder.
Luk døren op!
Pis!
Slip ham! Lad ham være!
Lad ham være!
Se på mig. Det er overstået.
Er du okay?
Se på mig.
- Bare tag det helt roligt. - Du må ikke arrestere mig...
Kan du gå?
Du må ikke arrestere mig...
Rejs dig op.
Kom så her.
Du der. Hænderne bag ryggen. Hænderne om bag ryggen.
Sådan. Jeg har ham.
TORSDAG DEN 2. DECEMBER
Hvor skal I alle sammen hen?
Hvad med de mange hundrede, der sidder i arresten?
Det er ikke overstået endnu. Vi kan da ikke bare svigte dem.
Hvad skal vi stille op?
Jeg gik bare på gaden for at få en hamburger.
- Er alle vores advokater arresteret? - Hvem skal så få os løsladt?
Har I hørt noget om Jay?
Ingen ved noget.
Uden kontakt til omverdenen aner vi ikke, hvad vi er oppe imod.
Smykker og tegnebog. Og cigaretterne og telefonen.
Alle personlige effekter skal afleveres.
Træd et skridt til højre.
- Må jeg få lov at ringe? - Sæt dig.
- Jeg har nummeret her. - Forstår du ikke et nej?
Oplys dit navn, så skal vi oplyse dig om dine rettigheder.
Jay?
Hvad har I gjort mod ham, I pansersvin?!
Er det sådan, I forvalter vores borgerrettigheder?
Så har borgmesteren tid.
Sid ned.
Det er et stort ansvar at repræsentere 600 mennesker.
600 uskyldige mennesker, hr. Borgmester.
Ja, der er blevet begået fejl, men aktivisterne overtrådte loven.
Både De og jeg ved, at de aldrig vil blive tiltalt.
Her er en journal over de kendte aktivister, vi har arresteret.
Går de med til ikke at demonstrere i to år, bliver de løsladt straks.
De vil aldrig gå med til at få deres borgerrettigheder krænket yderligere.
Jeg synes, de skal have valget, når man tænker på konsekvenserne.
Deres klienter sidder i saksen. Især dem med en plettet straffeattest.
Det er retsbrud ikke at tilbyde arrestanterne advokatbistand.
Bistanden må ikke gøres betinget af at besvare politiets spørgsmål.
Og desuden har De ikke ressourcer til at stede dem alle sammen for retten.
Mine klienter skal løslades uden hverken bødekrav eller sigtelser.
Deres klienter vil jo ikke udtale sig.
De mistede nok deres stemmer, da de mistede deres rettigheder.
- Jeg vil tale med arrestanterne nu. - Når der er faldet ro over tingene.
Løslad dem! Løslad dem!
Jeg tror ikke, der bliver ret meget ro.
Og da slet ikke for Dem, hr. Borgmester.
Ella, Dale er i telefonen igen.
Sig, jeg kommer hjem om et par dage.
Jay?
Er du okay?
Jeg bliver vist ikke i stand til at komme dig til undsætning alligevel.
- Jeg er virkelig ked af det. - Pyt.
Jeg vidste det ikke.
Hvad?
Det skal nok gå.
Jeg vidste ikke, du også havde den i dig.
Stemmen. Den, der siger til dig, at hvis du ikke tager kampen op, -
- så vil alt, hvad der er smukt, gå til grunde.
Jeg har lyst til at stikke af fra det hele.
Jeg er bare så ked af det.
Giv mig din hånd, Lou.
- Klarer du den? - Ja, det går.
Du tuder som en pige.
Du er ellers så sej.
Vi ønsker, I skal vide, -
- at I ikke er alene.
Folk demonstrerer sammen med os -
- i 30 byer verden over.
Vi bliver her hos jer, -
- indtil I bliver løsladt.
Et folk, der står sammen, kan ikke splittes ad!
Der er de!
FREDAG DEN 3. DECEMBER
Folkets magt er den største, for den kan ingen begrænse!
Undskyld, men De må hellere tænde for fjernsynet. Channel 7.
Der demonstreres ved fængslet...
Hvordan har du det?
Jeg kommer for at undskylde. Jeg gik langt over stregen.
Min kone og jeg mistede vores baby, men det er ikke nogen undskyldning.
Jeg er frygteligt ked af det.
Jeg bebrejder dig ikke noget.
Jo, det gør jeg, men...
...det er ikke dig, der er problemet.
Du udfører bare dit arbejde.
Dem, jeg prøver at bekæmpe, er dem, der ødelægger så mange ting.
De gør så mange fortræd.
Ikke enkelte mennesker, men mange millioner.
Men ingen holder dem ansvarlige. De er nærmest hævet over loven.
Urørlige.
Så virker det bare så uretfærdigt...
...at det er dig og mig, der tvinges til at bekrige hinanden.
Mindst 1.000 demonstranter gik på gaden og sang.
Optoget sluttede ved fængslet...
Fagbevægelsen varsler generalstrejke, hvis fangerne ikke bliver løsladt.
Beklager.
Demonstranterne forlanger, at de omkring 500 aktivister løslades.
Jeg tror, jeg ser syner. Det er bare ikke dig.
Er du slemt medtaget?
Vi skal nok slippe ud herfra.
Vi skal nok slippe ud. Hvad er det, Django altid siger?
- Hold nu op. - Hvad er det, Django altid siger?
- "Løbet vindes støt og roligt." - Vi vandt for fanden ikke.
Se dig omkring.
Jeg ved godt, det er svært lige nu, men du må holde ud, mand.
Din bror sidder i sin himmel og hepper på dig og os andre.
For bare en uge siden anede folk ikke, hvad fanden WTO var.
Men nu...
...ved de stadig ikke, hvad WTO er.
Men de ved i det mindste, at det er noget skidt.
Hvor længe har vi kæmpet for at redde kloden?
- Ikke længe nok. - Det er stadig et værre rod.
Nemlig.
Jeg elsker dig.
I begyndelsen af denne uge kom vi hertil i håbet om -
- at finde bedre løsninger for vores nationer.
Vi blev lovet, at man på dette møde ville lytte til vores synspunkter.
Men vi er blevet behandlet som dyr.
Udnyttelsen af tredjeverdenslandene er bare en ny form for kolonialisme!
I kan godt opgive at gøre mig tavs.
Ligesom demonstranterne udenfor forlanger jeg at blive hørt!
Vi er blevet holdt uden for vigtige beslutningstagninger.
Åbenhed findes ikke her.
Vi tilslutter os ikke den konsensus, som dette topmøde skulle munde ud i.
Vi nægter at lade vores nationer blive misbrugt og udnyttet!
Et folk, der står sammen, kan ikke besejres!
Til alle jer indenfor.
Vi har to budskaber til jer, -
- som vi tror, I vil synes om.
Det første budskab er:
Det totale kollaps -
- af WTO's forhandlinger.
Hørte I det?
Støt og roligt. Jeg sagde det jo!
Der bliver ikke flere forhandlinger ved dette WTO-topmøde. På gensyn.
Det andet budskab er:
Det her vil du synes om, Jay.
Alle fanger vil blive løsladt!
Hvor skal du hen i den fart?
Jeg er nødt til at smutte.
Stikker du af?
Vi ses næste år. Den 16. april. Til IMF-topmødet.
Jeg giver en omgang!
Hvad fanden laver du her?
Det er også dejligt at se dig.
Det var første skridt ud af en million.
Må jeg spørge dig om noget? Hvad hedder du til efternavn?
Myndighederne ville aldrig mere tages på sengen.
Sikkerhedszoner blev dagens orden ved topmøder i WTO- og G8-regi.
Derved blev folk frataget retten til at protestere.
WTO medgav, at adgang til livsvigtig medicin bør veje tungere end profit.
I Doha vedtager WTO, at man vil tilgodese fattige landes behov.
Udviklingslande udvandrer, da det står klart, -
- at dagsordenen er at genindføre den fejlslagne WTO-model.
Lee Hyung Kae, talsmand for koreanske landmænd, begår selvmord i protest.
WTO drukner Indien i importvarer.
40.000 landmænd begår selvmord for at undslippe deres gæld.
36 millioner mennesker verden over demonstrerer samlet mod Irakkrigen.
WTO har endnu ikke indfriet sine løfter fra Doha-runden -
- vedrørende adgangen til livsvigtig medicin.
De fattige landes synspunkter er heller ikke blevet behandlet.
Millioner af job outsources, lønningerne falder, -
- og importen af forurenede fødevarer stiger.
Det har dog ikke afholdt folk fra at forsøge at skabe en bedre verden.
WASHINGTON D.C. GENOVA- SCHWEIZ
ECUADOR
MIAMI INDIEN
SYDKOREA FILIPPINERNE
HONDURAS HONGKONG
VERDEN OVER
Kampen fortsætter...
Oversættelse: Henrik Thøgersen Scandinavian Text Service 2008